[{"text_idx": "#000003", "text": "Va\u0308lisministeeriumi globaalku\u0308simuste asekantsleriks sai Minna-Liina Lind"}, {"text_idx": "#000004", "text": "Va\u0308lisministeeriumi globaalku\u0308simuste asekantsleri kohal alustab alates 1. juulist to\u0308o\u0308d Minna-Liina Lind, kes vahetas sellel kohal va\u0308lja Ma\u0308rt Volmeri. Lind to\u0308o\u0308tas seni va\u0308lisministeeriumis inimo\u0303iguste ja ra\u0308nde erisaadikuna."}, {"text_idx": "#000005", "text": "Va\u0308lisminister Margus Tsahkna so\u0303nul sobib Minna-Liina Lind globaalku\u0308simuste asekantsleri kohale ta\u0308nu oma senistele kogemustele ja tugevale taustale. \"Minna-Liina Linnul on selja taga mitmed va\u0308lisla\u0308hetused, pikk juhtimiskogemus ning suurte rahvusvaheliste projektide la\u0308biviimise kogemus \u2013 ko\u0303ik need oskused ja kogemused tulevad talle tema uuel ametipostil kindlasti kasuks,\" u\u0308tles minister pressiteate vahendusel."}, {"text_idx": "#000006", "text": "\"Globaalku\u0308simused on olnud minu to\u0308o\u0308 keskmes erinevatel to\u0308o\u0308kohtadel va\u0308lisministeeriumis. Na\u0308en Eestile mitmeid vo\u0303imalusi olla rahvusvaheliste algatuste eestvedaja,\" u\u0308tles Lind ja lisas, et juuliga algav meediavabaduse koalitsiooni Eesti eesistumine pakub u\u0308he sellise vo\u0303imaluse."}, {"text_idx": "#000007", "text": "Lind to\u0308o\u0308tab va\u0308lisministeeriumis alates 2004. aastast, ta on tegelenud U\u0308RO teemadega nii va\u0308lisministeeriumi poliitikaosakonnas kui ka Eesti esinduses U\u0308RO juures. Esinduse asejuhina vastutas ta aastail 2014\u20132018 U\u0308RO Julgeolekuno\u0303ukogu kampaania eest. Aastail 2010\u20132014 oli Lind va\u0308lisministeeriumi pressiesindaja."}, {"text_idx": "#000009", "text": "Globaalku\u0308simuste asekantsler suunab va\u0308lisministeeriumis digi- ja ku\u0308berdiplomaatia osakonna, rahvusvaheliste organisatsioonide ja inimo\u0303iguste osakonna, u\u0308hendatuse ja kliimadiplomaatia osakonna ning u\u0308leilmse eestluse ja kultuuridiplomaatia osakonna to\u0308o\u0308d."}, {"text_idx": "#000010", "text": "Lisaks no\u0303ustab ministeeriumi juhtkonda ning struktuuriu\u0308ksusi digi- ja ku\u0308berdiplomaatia, rahvusvaheliste organisatsioonide, inimo\u0303iguste, kliima- ja energiapoliitika ning u\u0308leilmse eestluse ja piirkondliku koosto\u0308o\u0308 ku\u0308simustes ning koordineerib nendes ku\u0308simustes ministeeriumi suhtlemist teiste valitsusasutustega."}, {"text_idx": "#000011", "text": "Enne Lindu samal kohal to\u0308o\u0308tanud Ma\u0308rt Volmer sai asekantsleriks 2019. aastal, olles esmalt Euroopa ku\u0308simuste asekantsler."}, {"text_idx": "#000013", "text": "Kultuuriministeeriumi asekantsleriks saab diplomaat Ma\u0308rt Volmer"}, {"text_idx": "#000014", "text": "Dominik Has\u030cek: tundsin ro\u0303o\u0303mu igast treeningust ja ma\u0308ngust"}, {"text_idx": "#000017", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000018", "text": "HC Panter ei pa\u0308a\u0308senud eurosarja alagrupist edasi"}, {"text_idx": "#000021", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000024", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000025", "text": "Lavrov: ei Ukraina rahuplaan ega Musta mere viljalepe pole realistlikud"}]